Khartoum

Khartoum er hovedstad i Sudan. Byen ligger der hvor Hvite-Nilen (som kommer fra Uganda), møter Blå-Nilen (som kommer fra Etiopia) i det som poetisk kalles historiens lengste kyss,  Al mogran. Byen har en befolkning på  over en million og danner sammen med Omdurman et urbant område med om lag 4 millioner innbyggere. Dette området er delt av elvene i tre deler, 1) Khartoum som er den tidligere britiske delen, 2) Omdurman er den sudanesiske hovedstaden som var Mahdiens og Ansarbevegelsens hovedstad og forskansning i striden med britene. Khartoum North er i dag den bydelen som har utviklet seg i de senere årene og har vokst fram som nytt bo- og industriområde. Byen er grunnlagt i 1821 som en utpost for den egyptiske armeen. I byen ligger Khartoum universitet.

 Historie 
 Attenhundretallet 
mini|General Charles George Gordon og mahdiopprørere.

Khartoum ble grunnlagt i 1821 av Ibrahim Pasja, sønnen av Egypts hersker, Muhammed Ali Pasja, som nettopp hadde innlemmet Sudan i sitt rike. Den ble lagt omtrent 24 km. nord for den gamle byen Soba. Den ble opprinnelig anlagt som en utpost for en egyptiske hæren, men ble raskt en handelssentrum som også inkluderte slavehandel.

Etter britene hadde gjort Egypt til et de facto britisk protektorat i 1822 lot de stort sett egypterne styre i Sudan. I 1821 hadde en politisk og religiøs bevegelse ledet av Muḥammad Aḥmad, kalt mahdistene,  gjort opprør mot de tyrkisk-egyptiske styresmaktene. Da bevegelsen truet Khartoum ble den engelske Charles George GordonGeneral Charles Gordon (1833 - 1885) BBC, hentet 10.juli 2012David Blair: Jeremy Paxman on Gordon of Khartoum: so laughably inaccurate that I thought I must be hearing things  The Telegraph, 13.mars 2012
sendt til byen. Angrepet på Khartoum begynte begynte i mars 1884. Gordons styrker på tilsammen omtrent 7 000 egyptere og sudanesereWinston Churchill: The River War
forsvarte seg i 10 måneder før garnisonen ble inntatt i januar 1885 og både Gordon selv og alle hans menn ble drept. Gordons hode skal ha blitt satt på en stake og feiret som et trofé.Alfred Egmont Hake: The Death of General Gordon at Khartoum, 1885 Islamic History Sourcebook, Fordham University, hentet 10.juli 2012

I 1898  ble den sudanesisk madhistisk styrken knust av tallmessig underlegne britiske og egyptiske tropper i slaget ved Ondurman og Khartoum og Sudan kom med det under britisk styre. De britiske styrkene var ledet av Herbert KitchenerLord Kitchener of Khartoum  Fra Encyclopaedia Britannica, 1910/11 og 2002Lord Horatio Kitchener (1850 - 1916) BBC, hentet 11.juli 2012
som samme år ble utnevnt til baron. Kitchener startet som nyutnevnt guvernør for Sudan  en gjenoppbygging av Khartoum som et anglo-egyptisk administrasjonssenter. Som et ledd i satsing på utdannelse grunnla han Gordon Memorial College som i dag er en del av Universitetet i Khartoum.

 Etter 1900 
Det britiske kolonistyret var etnisk lagdelt: briter på toppen av administrasjonen, egyptere i mellomposisjon og sudanesere i lavere stillinger.Archnet: Khartoum  hentet 15. juli 2012
I det militære bestrebet man seg på å holde egyptere og sudanere adskilt. Som følge av den egyptiske revolusjonen i 1919 som krevde selvstendighet fra Storbritannia dannet det seg en egyptisk opposisjon til britene også i Khartoum, 60 offiserer underskrev et kommuniké som støttet egyptisk selvstendighet.Yunan Labib Rizk: The Sudan Defence Force    Al-Ahram Weekly On-line, issue.no 520 (2001) Britene begynte å gjøre forberedelser på å fjerne egyptere fra det militære i Sudan. 27. november 1924 gjorde en bataljon i den sudanesiske hæren opprør i Khartoum, men opprøret enkelt slått ned.Abdel Salam Sidahmed: Politics and Islam in Contemporary Sudan
I 1925 startet britene utvisningen av egyptere, samtidig som Sudan Defence Force ble opprettet.

På 1930-tallet hadde Khartoum omtrent 40 000 innbyggere. Bydelen som var bygget av de engelske kolonistene var relativt moderne og velholdt med broer av stål over Nilen, jernbanestasjon, trikk, elektrisitet og moderne vannforsyning. Den gamle bydelen var derimot ikke modernisert.

Ved Sudans uavhengighet 1. januar 1956 ble Khartoum hovedstad i det nye landet. Ledelsen av byen ble overført fra sentrale til lokale myndigheter som måtte handskes med boligmangel og ujevn fordeling av velstand; problemer som ble forsterket ved sterk innflytting.

I 1973 tok medlemmer av den palestinske terrororganisasjonen Svart September gisler i den saudiarabiske ambassaden, og 3 vestlige diplomater ble drept, inkludert den amerikanske ambassadøren i landet.Walter Pincus 1973 U.S. Cable on Mideast Mirrors Current Events Washington Post, 29. november 2007

Osama bin Laden bodde i Khartoum fra 1991 til 1996 da han ble utvist. Etter flere amerikanske ambassader i Øst-Afrika ble bombet i 1998 mente USA at al-Qaida-grupper med base i Sudan sto bak og 20. august ødela amerikanerne en farmasøytisk bedrift i Nord-Khartoum gjennom et rakett-angrep. Amerikanerne mente bedriften var delvis eid av Bin Laden og at man lagde produkter som kunne benyttes i kjemiske våpen.Ulf Laessing og Khalid Abdelaziz:Bin Laden's Sudan home left empty over attack fears  Reuters, 21. mai 2011

 Referanser 

 Eksterne lenker 

 Kartum, Nordisk familjebok, 1910.
 Khartoum: The Eternal City, Sudamania.net, hentet 10. juli 2012
 Khartoum Facts Gallery history, youtube, hentet 10. juli 2012

Kategori:Hovedsteder i Afrika
Kategori:Byer i Sudan
Kategori:Bosetninger ved Nilen
Kategori:Bosetninger etablert i 1821